สวัสดีค่ะ ปจด.หนูไม่มา 4 วัน ตรวจเมื่อวานตอนเย็นขึ้น2ขีดจางๆ เลยตัดสินใจตรวจอีกทีตอนเช้า แต่ขึ้นขีดเดียวค่ะ ตอนนี้ ปจด.ยังไม่มาเลย เมื่อตอนเย็นเข้าห้องน้ำพบว่ามีตกขาวใสๆปนเลือดนิดเดียวค่ะ เลือดประมาน0.1 มิล คือเล็กมากๆเหมือนเอาปากกาจุดไว้อ่ะค่ะ อยากทราบว่าท้องไหมคะ และที่ตรวจไม่ขึ้นหรือว่าเป็นเพราะท้องอ่อนๆหรือป่าว ปกติเป็นคน ปจด.มาตรงมาก แบบตรงเป๊ะๆ ถึงวันจะมาเลย ไม่เคยเว้นนานขนาดนี้อ่ะค่ะ ควรต้องทำยังไงคะ หรือต้องตรวจเลือด
สวัสดีครับ หากได้ผลตรวจการตั้งครรภ์ไม่แน่ชัด ก็มีความเป็นไปได้ว่าอาจจะตรวจเร็วเกินไป จึงทำให้ผลไม่ชัดเจนครับ จึงขอแนะนำรออีกราว 1 สัปดาห์ หากประจำเดือนยังไม่มา ก็สามารถลองตรวจดูอีกครั้ง หากได้ผลลบอีก ก็ไม่น่ามีการตั้งครรภ์ครับอย่างไรก็ดี หากยังมีประจำเดือนขาด โดยที่ไม่มีการตั้งครรภ์ ก็อาจจะเกิดจากสาเหตุเหล่านี้ได้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดด้วยเหตุนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ